《次韵冯伯昂见寄 其一》
明代·朱同

君在高楼对山坐，我向蓬窗对山卧。湖山收雨作晚晴，山色满帘窗外过。

茶烟石鼎松风远，半枕梨云春梦破。起来便作春山游，莫待早梅如豆大。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。